Flere uten opphold får medisinsk hjelp
Det er Røde Kors som driver senteret i et samarbeid med Kirkens Bymisjon. Pasientene som bruker senteret er såkalte «papirløse migranter», altså personer som ikke har lovlig opphold i landet og dermed ikke godkjente identitetspapirer, oppholds- eller arbeidstillatelse. I 2011 fikk 682 pasienter behandling på helsesenteret som ligger i Oslo. Det er en økning på 251 pasienter fra 2010, da 431 pasienter besøkte senteret. Siden oppstarten høsten 2009 har totalt 954 personer fått behandling av de over 100 frivillige på senteret, som har både leger, psykologer, gynekologer og sykepleiere i staben. Røde Kors er imidlertid bekymret over at mange fortsatt ikke får behandling som de har rett til på grunn av manglende finansiering.
Helsesenteret som tar imot pasienter som ikke har lovlig opphold i Norge, har hatt en kraftig økning i besøket i 2011.